smcproject/ml-wiki-sentences huggingface dataset:
ഇവിടെ E എന്നത് വൈദ്യുതമണ്ഡലമാണ്, E എന്നത് ഇതിന്റെ അളവാണ്, S എന്നത് പ്രതലത്തിന്റെ വിസ്തീർണ്ണമാണ്, θ എന്നത് വൈദ്യുതബലരേഖകളും S dΦE
വൈദ്യുത പരിപഥം ഇംഗ്ലീഷ് വിലാസം https://ml.wikipedia.org/wiki/Electric_circuit ലളിതമായ ഒരു വൈദ്യുത പരിപഥം.
ഇതിൽ ഒരു സ്രോതസ്സും ഇലക്ട്രോണുകൾ ഒഴുകുന്ന ഒരു പരിപഥവും ഒരു രോധകവും കാണിച്ചിരിക്കുന്നു.
ഒരു വോൾട്ടേജ് സ്രോതസ്സിൽനിന്നോ കറണ്ട് സ്രോതസ്സിൽനിന്നോ ഇലക്ട്രോണുകൾ ഒഴുകുന്ന പഥത്തിനെയാണ് വൈദ്യുത പരിപഥം എന്നു പറയുന്നത്.
വൈദ്യുതി പ്രവഹിക്കുന്ന അടഞ്ഞ പഥമാണ് വൈദ്യുത പരിപഥം.
പരിപഥത്തിലേക്ക് ഇലക്ട്രോണുകൾ പ്രവേശിക്കുന്ന സ്ഥലമാണ് സ്രോതസ്സ്.
ഇലക്ട്രോണുകൾ പുറത്ത്പോകുന്ന സ്ഥലമാണ് എർത്ത് ഗ്രൗണ്ട്.
ഇലക്ട്രോണുകൾ ഒരു പരിപഥം പൂർത്തിയാക്കുമ്പോൾ അവ വീണ്ടും സ്രോതസ്സിൽ ചെന്നുചേരുന്നു.
വൈദ്യുത മോട്ടോർ ഇംഗ്ലീഷ് വിലാസം https://ml.wikipedia.org/wiki/Electric_motor വൈദ്യുത മോട്ടോറുകൾ
വൈദ്യുതോർജ്ജത്തെ യാന്ത്രികോർജ്ജമാക്കി മാറ്റുവാനുപയോഗിക്കുന്ന ഉപകരണമാണ് വൈദ്യുത മോട്ടോർ .
ഒരു കാന്തികക്ഷേത്രത്തിൽ സ്ഥിതി ചെയ്യുന്ന ചാലകത്തിലൂടെ വൈദ്യുതി കടത്തി വിടുമ്പോൾ ആ ചാലകത്തിന് ചലിക്കാനുള്ള പ്രവണതയുണ്ടാകുന്നു.
കാന്തികക്ഷേത്രങ്ങളുടെയും വൈദ്യുതി സംവഹിക്കുന്ന ചാലകങ്ങളുടെയും സമ്പർക്കം മൂലമുണ്ടാകുന്ന ഇത്തരം യാന്ത്രികോർജ്ജമാണ് വൈദ്യുത മോട്ടോറുകൾ പുറത്ത് തരുന്നത്.
ഇതിന്റെ വിപരീത തത്ത്വമാണ് ജെനറേറ്ററുകളിലും ഡൈനാമോകളിലും യാന്ത്രികോർജ്ജത്തിൽ നിന്നും വൈദ്യുതി നിർമ്മിക്കുവാൻ പ്രയോജനപ്പെടുത്തുന്നത്.
എല്ലായ്പോഴും പ്രായോഗികമല്ലെങ്കിലും വൈദ്യുത മോട്ടോറുകൾ ജെനറേറ്ററുകളായും നേരേ തിരിച്ചും ഉപയോഗിക്കാവുന്നതാണ്.
ഒരു മോട്ടോറിന്റെ പ്രധാന ഭാഗങ്ങളാണ് അതിന്റെ സ്റ്റേറ്റർ, റോട്ടർ അഥവാ ആർമ്മേച്ചർ(armature) കമ്മ്യൂട്ടേറ്റർ എന്നിവ.
സ്റ്റേറ്റർ എന്നത് ഒരു സ്ഥിര കാന്തമോ വൈദ്യുത കാന്തമോ ആകാം.
ആർമേച്ചറിനെ ചുറ്റിയായിരിക്കും സാധാരണ സ്റ്റേറ്റർ സ്ഥിതിചെയ്യുന്നത്.
സ്റ്റേറ്റർ ആർമേച്ചറിന് ഒരു കാന്തിക മണ്ഡലം പ്രദാനം ചെയ്യുന്നു.
സ്റ്റേറ്റർ നിർമ്മിക്കുന്ന കാന്തിക മണ്ഡലത്തിൽ സ്വതന്ത്രമായി തിരിയാൻ കഴിവുള്ള വൈദ്യുത കാന്തമോ സ്ഥിരകാന്തമോ ആയിരിക്കും ആർമേച്ചർ.
സ്റ്റേറ്റർ സ്ഥിര കാന്തമായിട്ടുള്ള മോട്ടറുകളിൽ ആർമേച്ചറിലൂടെ വൈദ്യുതി പ്രവഹിക്കുമ്പോൾ സംജാ‍തമാകുന്ന കാന്തികക്ഷേത്രം സ്റ്റേറ്ററിലെ കാന്തികക്ഷേത്രവുമായി വികർഷിക്കുകയും ഇത് ആർമ്മേച്ചർ കറങ്ങുവാൻ കാരണമാകുകയും ചെയ്യുന്നു
വൈദ്യുത മോട്ടോറുകളെ രണ്ടായി തരംതിരിക്കാം
1 ത്രൈഫേസ് ഇൻഡക്ഷൻ മോട്ടോർ
2സിങ്കിൾ ഫേസ് ഇൻഡക്ഷൻ മോട്ടോർ ഇതും കാണുക സെർവോ മോട്ടോർ
വൈദ്യുത വാഹനം ഇംഗ്ലീഷ് വിലാസം https://ml.wikipedia.org/wiki/Electric_vehicle വൈദ്യുതി ഉപയോഗിച്ച് ഓടുന്ന ഇംഗ്ലണ്ടിലെ ഒരു ബസ്സ്
വൈദ്യുതി ഉപയോഗിച്ച് ഓടുന്ന വാഹനങ്ങളെയാണ് വൈദ്യുതവാഹനങ്ങൾ എന്ന് പറയുന്നത്.
നിലവിൽ വാഹനങ്ങൾ ഓടിക്കാൻ പെട്രോളിയം ഇന്ധനങ്ങളാണ് ഉപയോഗിക്കുന്നത്.
പെട്രോൾ - ഡീസൽ എൻജിനുകൾ ആണ് ഭൂരിഭാഗം വാഹനങ്ങളിലും ഉപയോഗിക്കുന്നത്.
വാഹനം ഓടുന്നതിന് ആവശ്യമായ ഘൂർണ്ണനബലം ചക്രങ്ങൾക്ക് നൽകാനായി വൈദ്യുതമോട്ടോറുകളാണ് വൈദ്യുതവാഹനങ്ങളിൽ ഉപയോഗിക്കുന്നത്.
പ്രധാന വാഹനങ്ങൾ വൈദ്യുത തീവണ്ടി പഴയ ലെഡ് ആസിഡ് ബാറ്ററികൾ - ഇതിന്റെ പരിഷ്കരിച്ച രൂപമായ വി.ആർ.എൽ.എ ബാറ്ററികളാണ് ഇന്ന് വൈദ്യുതവാഹനങ്ങളിൽ ഉപയോഗിക്കുന്നത്
വൈദ്യുതതീവണ്ടിയാണ് ഈ കുടുംബത്തിലെ പ്രചാരമുള്ള പ്രധാനി.
തീവണ്ടി പാളങ്ങൾക്ക് മുകളിലൂടെ പോകുന്ന അതിസ്ഥാനിക വൈദ്യുതകമ്പികളിൽ നിന്നും നേരിട്ടാണ് തീവണ്ടി എൻജിനുകൾ വൈദ്യുതി ഉപയോഗിക്കുന്നത്.
പഴയ കൽക്കരി വണ്ടികളേയും ഡീസൽ വണ്ടികളേയും മറികടന്ന് ഇപ്പോൾ വൈദ്യുതതീവണ്ടികൾ കൂടുതൽ പ്രചാരത്തിലായിരിക്കുന്നു.
മറ്റ് വാഹനങ്ങൾ 50 watt-hour/kilogram ലിത്തിയം -അയോൺ പോളിമർ ബാറ്ററിയുടെ പ്രോട്ടോടൈപ്പ്.
പുതിയ ലിത്തിയം അയോൺ ബാറ്ററികൾ 130 Wh/kg വരെ (വൈദ്യുതസാന്ദ്രത) ഊർജ്ജസാന്ദ്രത ഉള്ളതും ആയിരക്കണക്കിന് തവണകൾ വരെ റീചാർജ്ജ് ചെയ്യാവുന്നതുമാണ് .
ഇരുചക്രവാഹനങ്ങൾ, മുച്ചക്രവാഹനങ്ങൾ, ബസ്സുകൾ, കാറുകൾ തുടങ്ങി വിവിധതരം വാഹനങ്ങളും ഇപ്പോൾ വൈദ്യുതിയെ ആശ്രയിക്കാൻ തുടങ്ങിയിട്ടുണ്ട്.
തീവണ്ടികളിൽ നിന്നും വ്യത്യസ്തമായി വാഹനത്തിൽ ഉറപ്പിച്ചിരിക്കുന്ന ബാറ്ററിയിൽ ശേഖരിച്ചു വച്ചിട്ടുള്ള വൈദ്യുതിയാണ് ഇത്തരം വാഹനങ്ങളിൽ ഉപയോഗിക്കുന്നത്.
ബാറ്ററിയിലെ വൈദ്യുതി തീരുന്ന മുറക്ക് ചാർജ്ജ് ചെയ്യുകയും വേണം.
ഇരുചക്രവാഹനങ്ങളാണ് ഇന്ന് കൂടുതലായി പ്രചാരത്തിൽ ഉള്ളത്.
കാറുകളും പ്രചാരത്തിലായി വരുന്നു.
ഒരു തവണ ചാർജ്ജ് ചെയ്യുമ്പോൾ കൂടുതൽ ദൂരം ഓടുന്ന വാഹനങ്ങൾക്കായി ഗവേഷണങ്ങൾ നടക്കുന്നു.
വി.ആർ.എൽ.എ ബാറ്ററികളാണ് ഇന്ന് ഭൂരിഭാഗം വൈദ്യുതവാഹനങ്ങളിലും ഉപയോഗിക്കുന്നത്.
ഇതിലും മേന്മയേറിയ ലിത്തിയം-അയോൺ ബാറ്ററികളിലേക്ക് ഇവ മാറിക്കൊണ്ടിരിക്കുന്നു.
വൈദ്യുതോർജ്ജത്തെ പരമാവധി ദക്ഷതയോടെ ഉപയോഗിക്കാനുള്ള എല്ലാ സാങ്കേതികവിദ്യകളും ഇത്തരം വാഹനങ്ങളിൽ ഉപയോഗിക്കുന്നു.
പെട്രോൾ ബാങ്കുകൾ പോലെ വൈദ്യുത ചാർജിംഗ് സ്റ്റേഷനുകൾ പലയിടത്തും സ്ഥാപിച്ചു വരുന്നു.
വൈദ്യുത കാർ തിരുവനന്തപുരം ഗവണ്മെന്റ് സെക്രട്ടറിയേറ്റിൽ സ്ഥിചെയ്യുന്ന ചാർജിങ് സ്റ്റേഷനിൽ നിന്നും ചാർജ് ചെയ്യുന്ന ഒരു വൈദ്യുത കാർ സാങ്കേതികവിദ്യ ഇ-മാക്സ് വൈദ്യുത സ്കൂട്ടർ
മികച്ച ബാറ്ററികളേക്കാളേറെ വൈദ്യുതമോട്ടോർ രംഗത്തുണ്ടായ വിപ്ലവമാണ് വൈദ്യുതവാഹനങ്ങൾ പ്രചാരത്തിലാവാൻ കാരണം.
ഉയർന്ന ദക്ഷതയുള്ള ബി.എൽ.ഡി.സി. മോട്ടോറുകളാണ് ഇതിൽ ഉപയോഗിക്കുന്നത്.
ബ്രഷുകൾ ഇല്ലാത്ത ഡി.സി മോട്ടോറുകളാണിവ.
ബ്രഷുകൾ ഇല്ലാത്തതിനാൽ തന്നെ തേയ്മാനവും സ്പാർക്കിംഗും മൂലമുള്ള ഊർജ്ജനഷ്ടം ഒഴിവാകുന്നു.
സാധാരണരീതിയിലുള്ള മോട്ടോറുകളേക്കാൽ വില കൂടുതലാണ് എന്നതു മാത്രമാണ് ഒരു ന്യൂനത.
വാഹനങ്ങളുടെ ചക്രങ്ങളിൽ തന്നെ നേരിട്ടാണ് മോട്ടോറുകൾ  ഘടിപ്പിക്കുന്നത്.
അതിനാൽ പരമാവധി ദക്ഷത ലഭിക്കുകയും ചെയ്യുന്നു.
വൈദ്യുതകാറിനെ ഇല്ലാതാക്കിയതാര്?
who killed the electric car എന്ന പേരിൽ ഒരു ഡോക്യുമെന്ററി സോണിപിക്ചേഴ്സ് ഇറക്കിയിട്ടുണ്ട്.
ക്രിസ്സ് പൈനിയാണ് ഇത് സംവിധാനം ചെയ്തത്.
വൈദ്യുതവാഹനങ്ങളെക്കുറിച്ചും അവയുടെ സാധ്യതകളെപ്പറ്റിയും എണ്ണകമ്പനികൾക്ക് വൈദ്യുതവാഹനങ്ങളോടുള്ള നിലപാടിനെക്കുറിച്ചുമെല്ലാം ഈ ഡോക്യുമെന്ററി ചർച്ച ചെയ്യുന്നു.
ഗുണങ്ങൾ Electric vehicle charging station at Govt Secretariat, Kerala സാമ്പത്തിക ലാഭം മലിനീകരണം പരമാവധി കുറവ് ഉയർന്ന ദക്ഷത പരിസ്ഥിതി സൌഹൃദമായ വാഹനം ശബ്ദരഹിതമായ വാഹനം ദോഷങ്ങൾ
നിലവിൽ ഉള്ള വൈദ്യുതവാഹനങ്ങൾക്ക് പല പ്രശ്നങ്ങളും ഉണ്ട്.
ബാറ്ററിയിൽ സൂക്ഷിക്കാവുന്ന വൈദ്യുതിക്ക് പരിധിയുള്ളതിനാൽ ഒരു ചാർജിംഗിൽ സഞ്ചരിക്കാവുന്ന ദൂരം പരിമിതപ്പെടുന്നു.
ബാറ്ററി വീണ്ടും ചാർജ്ജ് ചെയ്യാനെടുക്കുന്ന സമയം വളരെ കൂടുതലാണ് ബാറ്ററി ചാർജ്ജ് കുറയുന്നതിനനുസരിച്ച് മോട്ടോറിന്റെ പവറും കുറയുന്നു.
ഈ പ്രശ്നങ്ങളെ കൂടി ഒഴിവാക്കാവുന്ന വിധത്തിൽ ആധുനികസാങ്കേതികവിദ്യകൾ വികസിപ്പിച്ചു വരുന്നു.
പുറത്തേക്കുള്ള കണ്ണികൾ Electrically-powered vehicles എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Alternative Fueling Station Locator Archived 2008-07-14 at the Wayback Machine .
, charging stations ( EERE ).
Forum on Advanced Microsystems for Automotive Applications - Enabling the Electric Vehicle Archived 2009-03-01 at the Wayback Machine .
Plug-In Electric Vehicle industry information and comparisons.
വൈദ്യുത ചാലകം ഇംഗ്ലീഷ് വിലാസം https://ml.wikipedia.org/wiki/Electrical_conductor
വൈദ്യുതചാലകം (ആംഗലേയം: Electrical Conductor ) - ചലനശേഷിയുള്ള വൈദ്യുതചാർജുള്ള കണങ്ങൾ അടങ്ങിയിരിക്കുന്ന വസ്തുക്കളാണ് ചാലകങ്ങൾ.
ചാലകത്തിന്റെ രണ്ടു ബിന്ദുക്കളിൽ പൊട്ടൻഷ്യൽ വ്യത്യാസം ചെലുത്തിയാൽ മേൽപ്പറഞ്ഞ കണങ്ങൾ ചലിക്കാൻ തുടങ്ങുന്നു, അങ്ങനെ ആ ബിന്ദുക്കൾക്കിടയിലൂടെ ഓമിന്റെ നിയമത്തിനനുസൃതമായി വൈദ്യുതധാരാപ്രവാഹം പ്രത്യക്ഷപ്പെടുന്നു.
ലളിതമായി പറഞ്ഞാൽ വൈദ്യുതി കടത്തി വിടുന്ന വസ്തുക്കളെയാണ് ചാലകങ്ങൾ എന്നുപറയുന്നത്.
സ്വർണം , ചെമ്പ് , വെള്ളി , അലുമിനിയം എന്നിങ്ങനെയുള്ള ലോഹങ്ങൾ എല്ലാം തന്നെ നല്ല ചാലകങ്ങളാണ്.
എന്നാൽ അലോഹങ്ങളായ ചാലകങ്ങളും ഉണ്ട്.
പ്രതിരോധം കൂടുന്നതിനനുസരിച്ച് ചാലകത കുറയും.
വെള്ളിയാണ് ഏറ്റവും പ്രതിരോധം കുറവുള്ള ലോഹം.
സാധാരണ ചുറ്റുപാടിൽ എല്ലാ വസ്തുക്കളും വൈദ്യുതചാർജിന്റെ പ്രവാഹത്തെ പ്രതിരോധിക്കുന്നു.
ഇത് താപം ഉണ്ടാക്കുന്നു.
ആയതിനാൽ വൈദ്യുത ചാലകങ്ങളുടെ രൂപകൽപ്പനയിൽ, ചാലകത്തിന് കേടൊന്നും കൂടാതെ താങ്ങാൻ കഴിയുന്ന താപനില, അതിലൂടെ കടത്തി വിടേണ്ടുന്ന വൈദ്യുതധാരയുടെ പരമാവധി അളവ് മുതലായ ഘടകങ്ങൾ കണക്കിലെടുക്കേണ്ടത് പ്രധാനമാണ്.
വൈദ്യുതി കടത്തിവിടുന്നതിനുള്ള വിമുഖതയെ പ്രതിരോധം എന്നുപറയാം.
അചാലകങ്ങളിൽ ചലനശേഷിയുള്ള വൈദ്യുതചാർജുള്ള കണങ്ങൾ ചാലകങ്ങളെ അപേക്ഷിച്ച് വളരേ കുറവായിരിക്കും.
ലോഹങ്ങൾ നല്ല വൈദ്യുതചാലകങ്ങൾ എന്നു മാത്രമല്ല നല്ല താപ ചാലകങ്ങൾ കൂടിയാണ്.
എന്നാൽ എല്ലാ വൈദ്യുതചാലകങ്ങളും താപചാലകങ്ങളല്ല.
വൈദ്യുതചാലകങ്ങളെ അവയുടെ പ്രതിരോധം അനുസരിച്ച് തരംതിരിക്കാം: പ്രതിരോധം ഏറ്റവും കൂടുതൽ ഉള്ള അചാലകങ്ങൾ (ആംഗലേയം: insulator), അചാലകങ്ങൾക്കും സാധാരണ ലോഹ ചാലകങ്ങൾക്കും ഇടയിൽ പ്രതിരോധം ഉള്ള അർദ്ധചാലകങ്ങൾ (ആംഗലേയം: semi conductor), പ്രതിരോധം തീരെ ഇല്ലാത്ത അതിചാലകങ്ങൾ (ആംഗലേയം: Super conductor) എന്നിങ്ങനെ.
അതിചാലകത എന്നതുകൊണ്ട് ഉദ്ദേശിക്കുന്നത് പ്രതിരോധം പൂജ്യമായ അവസ്ഥയെയാണ്.
വൈദ്യുത മോട്ടോർസൈക്കിൾ ഇംഗ്ലീഷ് വിലാസം https://ml.wikipedia.org/wiki/Electric_motorcycles_and_scooters ഇന്ത്യയിൽ ലഭ്യമായ വിവിധ വൈദ്യുത മോട്ടോർ സൈക്കിളുകളിൽ ഒന്നു്.
ഹീറോ ഇലൿട്രിൿ ഉല്പാദിപ്പിക്കുന്ന “ഓപ്റ്റിമാ പ്ലസ്”.
താരതമ്യേന ശക്തി കുറഞ്ഞ ഇത്തരം വാഹനങ്ങൾ ഓടിക്കാൻ ഇന്ത്യയിൽ ലൈസൻസോ രെജിസ്റ്റ്രേഷനോ ആവശ്യമില്ല.
മുൻ‌കൂട്ടി ചാർജ്ജുചെയ്ത ബാറ്ററികളിൽ നിന്നുമുള്ള ഊർജ്ജത്താൽ വൈദ്യുതമോട്ടോറിന്റെ സഹായത്തോടെ രണ്ടോ മൂന്നോ ചക്രങ്ങൾ ഉപയോഗിച്ച് മുന്നോട്ടു നീങ്ങാൻ കഴിവുള്ള സഞ്ചാരവാഹനങ്ങളാണ് വൈദ്യുത മോട്ടോർ സൈക്കിളുകൾ അഥവാ ഇ-ബൈക്ക് / ഇ-സ്കൂട്ടർ.
ഫോസിൽ അധിഷ്ഠിത ഊർജ്ജത്തിന്റെ ദൌർലഭ്യവും ആഗോള താപമാനവർദ്ധനവുമൂലമുണ്ടാകുന്ന പ്രശ്നങ്ങളും കണക്കിലെടുത്ത് ഇത്തരം വാഹനങ്ങളുടെ പ്രചാരവും ഉപയോഗവും അനുദിനം ഉയർന്നുവരുന്നു.
ഊർജ്ജോപഭോഗവും പരിസ്ഥിതിപ്രശ്നങ്ങളും കുറയ്ക്കുന്നതിന്റെ ഭാഗമായി ഇത്തരം വാഹനങ്ങൾക്കു് കേന്ദ്ര സർക്കാരും വിവിധ സംസ്ഥാനസർക്കാരുകളും സബ്സിഡി, നികുതിയിളവ് തുടങ്ങിയ ആനുകൂല്യങ്ങൾ നൽകി വരുന്നുണ്ട്.
ചരിത്രം ഇനങ്ങൾ
വലിപ്പവും ഘടനയും അനുസരിച്ച് വൈദ്യുത മോട്ടോർ സൈക്കിളുകളെ പല ഇനങ്ങളാക്കി തരം തിരിക്കാം.
വൈദ്യുതമോട്ടോർ ഘടിപ്പിച്ച സാധാരണ സൈക്കിളുകൾ
വിപണിയിൽ ലഭിക്കുന്ന മിക്കവാറും സൈക്കിളുകൾ തക്കതായ അധികഘടകങ്ങൾ ചേർത്ത് വൈദ്യുതീകരിക്കാവുന്നതാണ്.
ഇത്തരം പരിവർത്തനത്തിന് 5000 രൂപ മുതൽ 10000 രൂപവരെ വില വരുന്ന അനുയോജ്യമായ കിറ്റുകൾ ലഭ്യമാണ്.
കായികമായ അദ്ധ്വാനമില്ലാതെത്തന്നെ മണിക്കൂറിൽ ഏകദേശം 15-20 കിലോമീറ്റർ വേഗതയിൽ സാധാരണ സൈക്കിളിൽ സവാരി ചെയ്യാൻ ഇങ്ങനെ സാദ്ധ്യമാണ്.
10Ah വരെ ഊർജ്ജധാരിതയുള്ള VRLA ബാറ്ററികളാണ് ഇത്തരം കിറ്റുകളിൽ ഉപയോഗിക്കപ്പെടുന്നത്.
വൈദ്യുത ഇരുചക്രവാഹനം വൈദ്യുത സ്കൂട്ടറുകൾ
കാൽ അരക്കെട്ടിനൊപ്പം ഉയർത്താതെത്തന്നെ ഒരു വശത്തുനിന്നും മറ്റേ വശത്തേക്കു് നീക്കാവുന്ന തരം വാഹനത്തെയാണു് സ്കൂട്ടർ അഥവാ സ്കൂട്ടി എന്നു വിളിക്കുന്നത്.
ഇത്തരം വാഹനങ്ങൾക്ക് താരതമ്യേന വ്യാസം കുറഞ്ഞ ചക്രങ്ങളാണ് ഉണ്ടാവുക.
സ്ത്രീകൾക്കും കുട്ടികൾക്കും സവാരി ചെയ്യാൻ കൂടുതൽ സൗകര്യം ഇത്തരം വാഹനങ്ങളാണ്.
ഇപ്പോൾ ഇന്ത്യയിൽ ലഭിക്കുന്ന മിക്കവാറും വൈദ്യുതമോട്ടോർ സൈക്കിളുകൾ ഇത്തരത്തിൽ പെട്ടവയാണ്.
250 വാട്ട് വരെ ശക്തിയും മണിക്കൂറിൽ 25 കിലോമീറ്റർ വരെ വേഗവുമുള്ള ഇ-ബൈക്കുകൾ ഓടിക്കാൻ ലൈസൻസ് ആവശ്യമില്ല.
പല സംസ്ഥാനസർക്കാരുകളും റോഡ് നികുതി, എക്സൈസ് തീരുവ തുടങ്ങിയ നിബന്ധനകളിൽ നിന്നും ഈ ഇനം വാഹനങ്ങളെ ഒഴിവാക്കിയിട്ടുണ്ട്.
ഇത്തരം ലഘുവാഹനങ്ങൾക്കു പുറമേ ശക്തിയും വേഗവും കൂടുതലുള്ള ഇ-ബൈക്കുകളും വിപണിയിൽ ലഭ്യമാണു്.
വൈദ്യുത മോട്ടോർ സൈക്കിളുകൾ
വലിയ ചക്രങ്ങളുള്ളതും സീറ്റിനും കൈപ്പിടിയ്ക്കും ഇടയിൽ ലോഹച്ചട്ടം ഘടിപ്പിച്ചിട്ടുള്ളതുമായ ഇരുചക്രവാഹനങ്ങൾ സ്കൂട്ടറുകളിൽ നിന്നും വിഭിന്നമാണ്.
ഇവയെ മോട്ടോർ സൈക്കിളുകൾ അഥവാ മോപ്പെഡുകൾ എന്നു പറയാം.
ഇന്ത്യയിൽ ഇത്തരം വൈദ്യുതമോട്ടോർ സൈക്കിളുകൾ ഇപ്പോൾ പ്രചാരത്തിലായിട്ടില്ല.
പരമ്പരാഗത മോട്ടോർ ഇരുചക്രവാഹനങ്ങളിൽ നിന്നു വിഭിന്നമായി വൈ.മോ.
യിൽ ആന്തരികദഹനയന്ത്രമോ ഇന്ധനസംഭരണിയോ ഗിയർ സംവിധാനമോ അവയോടനുബന്ധിച്ച ക്ലച്ച്, ചോക്ക്, സ്റ്റാർട്ടർ തുടങ്ങിയ മറ്റു ഘടകങ്ങളോ ഉണ്ടാവുകയില്ല.
പകരം ചക്രത്തിനോടു നേരിട്ടു ഘടിപ്പിച്ച ഒരു വൈദ്യുതമോട്ടോറും അതിനു് ഊർജ്ജം പകരുന്ന ബാറ്ററിയും ചാർജ്ജിങ്ങ്, ഡിസ്ചാർജ്ജിങ്ങ്, വേഗത തുടങ്ങിയവ നിയന്ത്രിക്കുന്ന ഇലൿട്രോണിൿ നിയന്ത്രണസംവിധാനവും കാണാം.
അതുകൊണ്ടു് വൻ‌തോതിൽ നിർമ്മിക്കപ്പെടുമ്പോൾ ഇത്തരം വാഹനങ്ങളുടെ വില ഇനിയും ഗണ്യമായി കുറഞ്ഞുവരാൻ സാദ്ധ്യതയുണ്ടു്.
ബാറ്ററി
വാൾവ് റെഗുലേറ്റഡ് ലെഡ് ആസിഡ് (Valve regulated Lead Acid - VRLA)  ബാറ്ററികൾ അഥവാ തേയ്മാനരഹിത-സംവൃതബാറ്ററികൾ (Maintenance free Sealed Batteries) ആണു് പൊതുവേ  ഇക്കാലത്തു് വൈദ്യുതമോട്ടോർ സൈക്കിളുകളിൽ ഉപയോഗിക്കുന്നതു്.
താരതമ്യേന വിലകുറഞ്ഞ സാധാരണ ലെഡ് ആസിഡ് ബാറ്ററികളുടെ പരിഷ്കരിച്ച രൂപമാണിവ.
20 മുതൽ 50 വരെ ആമ്പിയർ-ഹവർ (AH) ഊർജ്ജധാരിതയുള്ള ഇത്തരം ബാറ്ററികൾ മിക്കവാറും മൊത്തം 48 വോൾട്ട് ഉള്ള ഒരു പെട്ടി ആയി ആണു് ഘടിപ്പിക്കപ്പെടുന്നതു്.
കണ്ട്രോൾ യൂണിറ്റ്
ബാറ്ററിയിൽ നിന്നും ലഭിക്കുന്ന ഊർജ്ജം ആവശ്യമുള്ള നിരക്കിലും സമയത്തും മോട്ടോറിലേക്കു് എത്തിച്ചുകൊടുക്കുന്ന ജോലിയാണു് കണ്ട്രോളർ എന്നും അറിയപ്പെടുന്ന നിയന്ത്രണയൂണിറ്റിനുള്ളതു്.
ബാറ്ററിയിൽ നിന്നുമുള്ള DC വൈദ്യുതിയെ പൾസ് വിഡ്ത്ത് മോഡുലേഷൻ (PWM)  വഴി ക്രമീകരിച്ച് വാഹനത്തിനു് അതതു സമയത്തു് ആവശ്യമുള്ള വേഗതയും ശക്തിയും പ്രദാനം ചെയ്യുന്നതു് കണ്ട്രോൾ യൂണിറ്റ് ആണു്.
മോട്ടോർ
പൂജ്യം മുതൽ പരമാവധിയുള്ള വേഗം വരെ ആവശ്യം പോലെ നിയന്ത്രിക്കാവുന്ന സൌകര്യം കൂടുതലുള്ളതു്  DC മോട്ടോറുകളിലാണു്.
ഘർഷണവും വൈദ്യുതതീപ്പൊരിയും (spark) മൂലം നഷ്ടപ്പെടാവുന്ന ഊർജ്ജച്ചെലവും കൂടി കണക്കിലെടുത്തു് ബ്രഷ്‌ലെസ്സ് ഡി.സി. മോട്ടോറുകൾ (BLDC) ആണു് ഇ-ബൈക്കുകളിൽ വ്യാപകമായി ഉപയോഗിക്കുന്നതു്.
ബ്രേക്ക് സംവിധാനം
സാധാരണ മോട്ടോർ സൈക്കിളുകളിൽ പെട്ടെന്നു നിറുത്തേണ്ടി വരുമ്പോഴും ഇറക്കം ഇറങ്ങുമ്പോളും മറ്റും ബ്രേക്ക് ഉപയോഗിക്കാറുണ്ടു്.
ഓടിക്കൊണ്ടിരിക്കുന്ന ചക്രങ്ങളെ ബലമായി ഉരസി അവയിൽ ബാ‍ക്കിയുള്ള ഗതികോർജ്ജം ഘർഷണത്തിലൂടെ താപമാക്കി മാറ്റി വാഹനത്തിന്റെ ആവേഗം (momentum) ഇല്ലാതാക്കിയാണു് ഇത്തരം ബ്രേക്കുകൾ പ്രവർത്തിക്കുന്നതു്.
പ്രവേഗം മൂലം വാഹനത്തിൽ  സംഭരിക്കപ്പെട്ടിരുന്ന ഗതികോർജ്ജം ഇങ്ങനെ ഉപയോഗശൂന്യമായ താപമാക്കി മാറ്റുന്നതിലൂടെ ഗണ്യമായ ഇന്ധനനഷ്ടം ഉണ്ടാവുന്നുണ്ടു്.
വൈദ്യുതമോട്ടോർ ഉപയോഗിക്കുന്ന വാഹനങ്ങളിലെ ഒരു സാദ്ധ്യത ഇത്തരം ഊർജ്ജനഷ്ടം ഒഴിവാക്കാം എന്നതാണു്.
വാഹനം നിർത്തുകയോ വേഗത കുറക്കുകയോ ചെയ്യേണ്ടിവരുമ്പോൾ അധികമുള്ള ഊർജ്ജത്തിൽ ഒരു പങ്കു് തക്കതായ ഇലക്ട്രോണിൿ സംവിധാനത്തിലൂടെ തിരിച്ച് ബാറ്ററിയിലേക്കു് ഒഴുക്കാൻ സാധിക്കും.
(ഇതിനെ പുനരുല്പാദനക്ഷമ രോധം - regenerative breaking എന്നു വിളിക്കുന്നു. ഡീസൽ / വൈദ്യുത തീവണ്ടികളിലും മറ്റും ഇത്തരം സംവിധാനം തുടക്കം മുതലേ ഉണ്ടു്.)
Eko Vehicle ന്റെ EV 60 ( http://www.ekovehicle.com/index.asp?file=ev60 ) എന്ന മോഡലിന് regenerative breaking സംവിധാനം ഉപയോഗിക്കുന്നു.
എങ്കിൽ‌പ്പോലും പൂർണ്ണമായ ബ്രേക്കിങ്ങ് ക്ഷമത ഉറപ്പുവരുത്തുന്നതിനായി ഇ-ബൈക്കുകളിലും സാധാരണ പോലത്തെ ഡ്രം/ഡിസ്ക് അധിഷ്ഠിത ബ്രേക്ക് സംവിധാനങ്ങൾ കൂടി ഘടിപ്പിച്ചിട്ടുണ്ടു്.
ഗുണങ്ങൾ ദോഷങ്ങൾ വൈദ്യുതവാഹനങ്ങളും പരിസ്ഥിതിയും
ഭാരതത്തിലെ പ്രധാന ഇ-ബൈക്ക് നിർമ്മാതാക്കളും ഉൽ‌പ്പന്നങ്ങളും
ഭാരതത്തിൽ ഇ--ബൈക്ക് വിപണി ഇപ്പോഴും അർഹമായ പ്രചാരം നേടിയിട്ടില്ല.
സൈക്കിളുകൾ അല്ലാതെയുള്ള മൊത്തം ഇരുചക്രവിപണിയിൽ ഇവയുടെ പങ്കു് ഒരു ശതമാനത്തിൽ കുറവാണു്.
ഇൻഡ്യയിൽ വൈദ്യുതവാഹനത്തിന്റെ തുടക്കക്കാർ ബാംഗ്ലൂർ ആസ്ഥാനമായ Eko Vehicle ( http://www.ekovehicle.com ) എന്ന കമ്പനിയാണ്.
80 കളുടെ തുടക്കത്തിൽ തന്നെ അവർ വൈദ്യുത ഇരു ചക്ര വാഹനങ്ങൾ നിരത്തിലിറക്കി.
വലിയ പ്രചാരമൊന്നും അന്ന് അതിന് ലഭിച്ചില്ല.
പിന്നീട് Reva എന്ന കാർ 1994 ന് ശേഷം നിർമ്മിക്കപ്പെട്ടു.
പിന്നീട് Eko Cosmic എന്ന ലൈസൻസ് വേണ്ട 500W മോട്ടോർ ഉപയോഗിക്കുന്ന ഇരുചക്രവാഹനം Eko Vehicle പുറത്തിറക്കി.
അത് ഇൻഡ്യ മുഴുവൻ ദക്ഷതയേറിയ യാത്ര ആഗ്രഹിക്കുന്നവരെ ആവേശഭരിതരാക്കി.
കേരളത്തിലും ധാരാളം വാഹനങ്ങൾ അവർ വിറ്റഴിച്ചു.
പിന്നീട് ധാരാളം നിർമ്മാതാക്കൾ വൈദ്യുത വാഹനങ്ങൾ പുറത്തിറക്കി.
അഹമ്മദാബാദ് കേന്ദ്രമായ എലക്ട്രോതേം ഇന്ത്യാ ലിമിറ്റഡ് (Electrotherm (I) Ltd.) നിർമ്മിക്കുന്ന യോ-ബൈക്ക് ( http://www.yobykes.in/ ) , ഇരുചക്രവാഹനവിപണിയിലെ അതികായരായ ഹീറോയുടെ ഹീറൊ എലക്ട്രിൿ, ബി.എസ്.എ.,  മോറെല്ലോ യമസാക്കി ( http://www.morellolife.com/ ) തുടങ്ങിയവരാണു് ഇന്ത്യയിലെ പ്രമുഖ നിർമ്മാതാക്കൾ.
ഘടകഭാഗങ്ങൾ ഇറക്കുമതിചെയ്തു് അന്തിമരൂപഘടന മാത്രം സ്വന്തമായി പൂർത്തിയാക്കി ഭാഗങ്ങൾ കൂട്ടിയോജിപ്പിച്ചാണു് മിക്ക ഉൽ‌പ്പന്നങ്ങളും വിപണിയിലെത്തുന്നതു്.
വൈദ്യുത അചാലകം ഇംഗ്ലീഷ് വിലാസം https://ml.wikipedia.org/wiki/Insulator_(electrical) വൈദ്യുത ചാലകമായ ചെമ്പുകമ്പിക്കു മുകളിൽ അചാലകമായ പോളിമർ സംരക്ഷണ കവചം
വൈദ്യുത അചാലകം (ആംഗലേയം: Electrical Insulator) , ഒരു ശുദ്ധ വൈദ്യുത അചാലകം വൈദ്യുതി മണ്ഡലത്തോട് പ്രതികരികുകയോ വൈദ്യുതചാർജ്‌ കടത്തി വിടുകയോ ചെയ്യാത്ത ഒരു വസ്തുവാണ്.
എന്നാൽ ശുദ്ധമായ അചാലകങ്ങൾ നിലവിൽ ഇല്ല.
അചാലകത്തിനു മേൽ വോൾട്ടത ചെലുത്തിയാലും അതിലൂടെ വൈദ്യുതപ്രവാഹം ഉണ്ടാകുന്നില്ല.
ചില്ല് , മൈക്ക , റബ്ബർ , പി.വി.സി. , ഉണങ്ങിയ തടി, കോട്ടൺ, പോർസുലിൻ, എബണൈറ്റ്, നല്ല അചാലകവസ്തുക്കളാണ്.
അചാലകങ്ങൾക്ക് നിത്യ ജീവിതത്തിൽ പല ഉപയോഗങ്ങളും ഉണ്ട്.
അതിൽ ഏറ്റവും പ്രധാനം ചാലകങ്ങളിൽ കൂടി പ്രവഹിക്കുന്ന വൈദ്യുതിയെ ചുറ്റുപാടുകളുമായി ഉള്ള ‌സംബര്കത്തിൽ നിന്നും മാറ്റി നിർത് എന്നതാണ്.
നേരെ മറിച്ച്‌ വൈദ്യുതി നന്നായി കടത്തിവിടുന്ന വസ്തുക്കളാണ് ചാലകങ്ങൾ .
Wikimedia Commons has media related to Category:Electric insulator .
വൈദ്യുത കാന്തിക തരംഗം ഇംഗ്ലീഷ് വിലാസം https://ml.wikipedia.org/wiki/Electromagnetic_pulse
ദ്രവ്യത്തിലോ ശൂന്യതയിലോ സ്വയം സഞ്ചരിക്കാൻ കഴിവുള്ള വൈദ്യുത മണ്ഡലത്തിന്റേയും കാന്തിക മണ്ഡലത്തിന്റേയും സ്വഭാവമുള്ള തരംഗങ്ങളാണ് വൈദ്യുത കാന്തിക തരംഗങ്ങൾ .
തരംഗത്തിന്റെ വൈദ്യുത, കാന്തിക മണ്ഡലങ്ങൾ തരംഗം ഊർജ്ജം കൈമാറുന്ന ദിശയ്ക്ക് ലംബമായി സ്പന്ദിക്കുന്നു.
തരംഗത്തിന്റെ ആവൃതി വ്യത്യസ്ത വൈദ്യുത കാന്തിക തരംഗങ്ങളിൽ വ്യത്യസ്തമായിരിക്കും.
റേഡിയോ തരംഗങ്ങൾ , മൈക്രോ തരംഗങ്ങൾ , ഇൻഫ്രാറെഡ് തരംഗം , ദൃശ്യപ്രകാശം , അൾട്രാവയലറ്റ് തരംഗം , എക്സ്-കിരണങ്ങൾ , ഗാമ കിരണങ്ങൾ തുടങ്ങിയവ വൈദ്യുതകാന്തിക തരംഗങ്ങളാണ്.
വൈദ്യുത കാന്തിക തരംഗങ്ങളിലെ വളരെ ചെറിയൊരു ഭാഗമായ ദൃശ്യപ്രകാശം മാത്രമേ മനുഷ്യനു നഗ്നനേത്രം കൊണ്ട് കാണാൻ കഴിയുകയുള്ളു.
വൈദ്യുതകാന്തിക തരംഗങ്ങൾ വൈദ്യുതക്ഷേത്രവും കാന്തികക്ഷേത്രവും ചേർന്ന തരംഗങ്ങളാണ്.
വിദ്യുത് സദിശവും കാന്തികസദിശവും പരസ്പരം ലംബമാണ്.
വിദ്യുത്കാന്തിക വർണ്ണരാജി അവലംബം
വൈദ്യുത ചാർജ് ഇംഗ്ലീഷ് വിലാസം https://ml.wikipedia.org/wiki/Electric_charge ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പദാർത്ഥത്തിന്റെ ഒരു പ്രത്യേകയാണ് വൈദ്യുത ചോദന അഥവാ വൈദ്യുത ചാർജ്(Electric charge) .
പദാർത്ഥത്തിന് വൈദ്യുത ചോദന അധികമാണെങ്കിൽ പദാർത്ഥം ധന ചോദനയുളളതെന്നും(Positive charge) പദാർത്ഥത്തിന് വൈദ്യുത ചോദന കുറവാണെങ്കിൽ പദാർത്ഥം ഋണ ചോദനയുളളതെന്നും(Negative charge) എന്നും പറയുന്നു.
ഒരേ വൈദ്യുത ചോദനയുളള രണ്ട് പദാർത്ഥങ്ങൾ പരസ്പരം വികർഷിക്കുകയും(Repel) വ്യത്യസ്ത വൈദ്യുത ചോദനയുളള രണ്ട് പദാർത്ഥങ്ങൾ ആകർഷിക്കുകയും(Attract) ചെയ്യുന്നു.
ഒരു ആണവകണത്തിൽ (Atom) അടങ്ങിയിട്ടുള്ളത് പ്രധാന മൂന്ന് കണങ്ങളാണ്.
അവ പ്രോട്ടോൺ (ധനകണം), ഇലക്ട്രോൺ (ഋണകണം), ന്യൂട്രോൺ (ഉദാസീനകണം) എന്നിവയാണ്.
ഇവയിൽ ധനകണവും, ഋണകണവും വൈദ്യുതചോദിതമാണ്.
എന്നാൽ മൂന്നാമത്തെ കണം ചോദിതമല്ല;വൈദ്യുതപരമായി അത്, ഉദാസീനമാണ് .
ചോദിതകണങ്ങളിൽ, സജാതീയകണങ്ങൾ (ധനകണങ്ങൾ തമ്മിൽ അല്ലെങ്കിൽ ഋണകണങ്ങൾ തമ്മിൽ) വികർഷിക്കുന്നു; വിജാതീയകണങ്ങൾ (ധന-ഋണകണങ്ങൾ പരസ്പരം) ആകർഷിക്കുന്നു.
ചോദിതകണങ്ങൾക്കു ചുറ്റും ഒരു വൈദ്യുതകാന്തികക്ഷേത്രം നിലനിൽക്കുന്നു.
ചോദിതകണങ്ങളും, പ്രസ്തുത ക്ഷേത്രങ്ങളും പരസ്പരം സ്വാധീനിക്കുന്നു.
അതാണ്, ആകർഷണവികർഷണങ്ങൾക്കു കാരണം.
ചോദിതകണങ്ങൾ തമ്മിലുള്ള ആകർഷണ-വികർഷണബലം കൂളംബ് നിയമം (Coulomb's Law) വിവരിക്കുന്നു.
ചോദിതകണങ്ങൾ തമ്മിലുള്ള ബലം, അവയുടെ വൈദ്യുതചോദനകളുടെ അളവുകളുടെ ഗുണനഫലത്തിന്റെ ക്രമാനുപാതത്തിലും,അവതമ്മിലുള്ള അകലത്തിന്റെ വർഗ്ഗത്തിനു വിപരീതാനുപതത്തിലുമായിരിക്കും എന്നതാണ് കൂളംബ് നിയമം.
ദൃശ്യവസ്തുക്ക (Macroscopic Objects) ളുടെ വൈദ്യുതചോദന, അവയിലടങ്ങിയിരിക്കുന്ന ചോദനകളുടെ തുകയായിരിക്കും.
സാധാരണയായി, വസ്തുക്കളിലെ ധന-ഋണകണങ്ങൾ തുല്യമായിക്കുന്നതുകൊണ്ട്, മൊത്തം ചോദന പൂജ്യമായിരിക്കും.
എന്നാൽ അപ്രകാരം മൊത്തം ചോദന പൂജ്യമല്ലാതിരിക്കുകയും , ചോദനകൾ ചലന രഹിതവുമായിരിയ്കുകയുമാണെങ്കിൽ, 
അത് സ്ഥിതവൈദ്യുതി (Static Electricity) എന്ന പ്രതിഭാസമാണ്.
വസ്തുക്കളിൽ മൊത്തം ചോദന ശൂന്യമായിരിക്കുകയാണെങ്കിൽപ്പോലും ക്രമരഹിതമായി ചോദനകൾ വിന്യസിക്കപ്പെട്ടിരിക്കുകയാണെങ്കിൽ, അത്തരം വസ്തുക്കൾ, ധ്രൂവീകൃതം (Polarised) എന്നു പറയും.
ധ്രൂവീകരണം കൊണ്ടുണ്ടാവുന്നവ ബദ്ധചോദനകൾ (Bound Charges) എന്നു വിളിക്കുന്നു.
വസ്തുവിൽ നിന്ന് പുറത്തുകടക്കുവാൻ കഴിവുള്ള, ചോദനകൾ, സ്വതന്ത്രചോദനകൾ (Free Charges) എന്നറിയപ്പെടുന്നു.
വൈദ്യുതവിസ്ലേഷണപരീക്ഷണങ്ങൾ നടത്തിയ മൈക്കൽ ഫാരഡെ യാണ്, വൈദ്യുതചോദനകളുടെ സാമാന്യഗുണങ്ങൾ ആദ്യമായി നിർദ്ദേശിച്ചത്.
പ്രസിദ്ധമായ എണ്ണത്തുള്ളിപ്പരീക്ഷണങ്ങൾ നടത്തിയ റോബർട്ട് മില്ലിക്കനാണ‍ അവയെപ്പറ്റി പ്രത്യക്ഷതെളിവുകൾ നൽകിയത്.
സംജ്ഞയും മാനക ഏകകവും
ആംഗല ഭാഷയിലെ ക്യു (Q) എന്ന അക്ഷരമാണ്  വൈദ്യുതചാർജ്ജ് സൂചിപ്പിക്കുന്ന  സംജ്ഞ.
അന്താരാഷ്ട്രഏകകവ്യവസ്ഥ (International System of Units) അനുസരിച്ച്, കൂളുംബ് എന്ന ഏകകമാണ്  ചാർജ് അളക്കുവാൻ ഉപയോഗിക്കുന്നത്.
ഒരു അമ്പിയർ വൈദ്യുത പ്രവാഹമുള്ള ഒരു വൈദ്യുത വാഹിയിലൂടെ ഒരു സെക്കണ്ടിൽ കടന്നുപോകുന്ന ചോദിതങ്ങളുടെ അളവാണ് ഒരു കൂളുംബ്.
ഋണകണത്തിന്, 1.602 176 487(40) × 10 –19 കൂളുംബ് ചാർജ് ഉണ്ട്.
ആപേക്ഷിക അളവുകളിലും   ചോദനകളെ സൂചിപ്പിക്കാറുണ്ട്.
ഈ രീതിയിൽ, ഒരു ഋണകണത്തിന് -1 ചോദനയുള്ളതായും, ഒരു ധനകണത്തിന് +1 ചോദനയുള്ളതായും പരിഗണിക്കുന്നു.
കൂടുതൽ അറിവിന് How fast does a charge decay?
Science Aid: Electrostatic charge Archived 2007-11-22 at the Wayback Machine .
Easy-to-understand page on electrostatic charge.
അവലംബം ↑ Electrical Engineering Handbook; WAI-KAI CHEN
വൈദ്യുത തീപ്പൊരിവിളക്ക് ഇംഗ്ലീഷ് വിലാസം https://ml.wikipedia.org/wiki/Arc_lamp 15 കിലോവാട്ടിന്റെ ഒരു ക്സെനോൺ തീപ്പൊരിവിളക്ക് .
ഐമാക്സ് പ്രൊജക്റ്ററുകളിൽ ഇതുപയോഗിക്കുന്നു.
ഫ്ലൂറസൻസ് മൈക്രോസ്കോപ്പിലുപയോഗിക്കുന്ന ഒരു മെർക്കുറി തീപ്പൊരിവിളക്ക് .
വൈദ്യുതത്തീപ്പൊരി (ഇലക്ട്രിക് ആർക്ക്, വോൾട്ടായിക് ആർക്ക്) ഉപയോഗിച്ച് പ്രകാശം പുറപ്പെടുവിക്കുന്ന വിഭാഗത്തിലുള്ള വൈദ്യുതവിളക്കുകളെയാണ് വൈദ്യുത തീപ്പൊരിവിളക്ക് (ഇലക്ട്രിക് ആർക്ക് ലാമ്പ്) എന്നു പറയുന്നത്.
പ്രൊജക്റ്ററുകളിലെന്ന പോലെ തീവ്രമായ പ്രകാശം വേണ്ടയിടങ്ങളിലാണ് ഇവ ഉപയോഗിക്കുന്നത്.
ഏതെങ്കിലും ഒരു പ്രത്യേക വാതകം നിറച്ച ചില്ലുകൂടിനകത്ത് ഒരു പ്രത്യേകദൂരത്തിൽ സജ്ജീകരിച്ചിരിക്കുന്ന രണ്ട് ഇലക്ട്രോഡുകളാണ് ആധുനിക തീപ്പൊരിവിളക്കിന്റെ പ്രധാനഭാഗങ്ങൾ.
ഇവയിൽ ഇലക്ട്രോഡുകൾ പൊതുവേ ടങ്സ്റ്റൺ കൊണ്ട് നിർമ്മിച്ചിരിക്കും.
നിയോൺ , ആർഗൺ , ക്സെനോൺ , ക്രിപ്തോൺ , സോഡിയം , ഏതെങ്കിലും ലോഹ ഹാലൈഡ് , രസം തുടങ്ങിയവയിലൊന്നായിരിക്കും വിളക്കിനകത്ത്  നിറച്ചിരിക്കുന്ന വാതകം.
ഈ വാതകത്തിനനുസരിച്ചാണ് വിളക്കിന്റെ പേര് നിശ്ചയിക്കപ്പെടുന്നത്.
സാധാരണ ഫ്ലൂരസന്റ് വിളക്കും ഒരു തരത്തിൽപ്പറഞ്ഞാൽ കുറഞ്ഞമർദ്ദത്തിൽ രസം നിറച്ച ഒരു തീപ്പൊരിവിളക്കുതന്നെയാണ്.
കാർബൺ ദണ്ഡുകൾ ഇലക്ട്രോഡുകളായി ഉപയോഗിച്ചിരുന്ന കാർബൺ തീപ്പൊരി വിളക്കുകളാണ് മുൻകാലങ്ങളിൽ വ്യാപകമായിരുന്നത്.
കാർബൺ തീപ്പൊരിവിളക്ക് ഒരു കാർബൺ തീപ്പൊരിവിളക്ക്
ആദ്യകാലങ്ങളിൽ തീപ്പൊരിവിളക്ക് (ആർക്ക് ലാമ്പ്) എന്ന് സാമാന്യമായി അറിയപ്പെട്ടിരുന്നത് കാർബൺ തീപ്പൊരിവിളക്കുകളെയാണ്.
ആധുനിക തീപ്പൊരിവിളക്കുകളിൽ നിന്നും വ്യത്യസ്തമായി കാർബൺ ഇലക്ട്രോഡുകൾ ഇതിൽ സാധാരണ വായുവിൽത്തന്നെയാണ് സജ്ജീകരിച്ചിരിക്കുക.
വിളക്ക് പ്രവർത്തിക്കുമ്പോൾ കാർബൺ ദണ്ഡുകൾ കത്തിത്തീരുമെന്നതിനാൽ തീപ്പൊരിയും പ്രകാശവും സ്ഥിരമായി നിലനിർത്തുന്നതിനായി, കാർബൺ ദണ്ഡുകളെ പ്രത്യേക അകലത്തിൽത്തന്നെ എപ്പോഴും ക്രമീകരിക്കുന്നതിനുള്ള സംവിധാനവും കാർബൺ തീപ്പൊരിവിളക്കുകളിലുണ്ട്.
== അവലംബം ==arc lamp
ലെപ്റ്റാസ്റ്റിന ഡെൻസിഫ്ലോറ ഇംഗ്ലീഷ് വിലാസം https://ml.wikipedia.org/wiki/Leptactina_densiflora
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ലെപ്റ്റാസ്റ്റിനയിലെ ഒരു വർഗ്ഗമാണ് ലെപ്റ്റാസ്റ്റിന ഡെൻസിഫ്ലോറ - Leptactina densiflora .
ഇത് ലെപ്റ്റാസ്റ്റിന എന്ന ഒറ്റവാക്കിലും അറിയപ്പെടുന്നുണ്ട്.
ഇവ മദ്ധ്യ ആഫ്രിക്കയിലെ ചൂടേറിയ സ്ഥലങ്ങളിൽ വളരുന്നു.
ഇവ 6 മുതൽ 12 വരെ അടി പൊക്കം വയ്ക്കാറുണ്ട് .
ടെട്രോഹൈഡ്രോഹാമിൻ അടങ്ങിയിട്ടുള്ള ഇത് അലോപ്പതിയിൽ മരുന്നായി ഉപയോഗിക്കുന്നുണ്ട്.
) ഇതൊരു മയക്കുമരുന്നായും ഉപയോഗിക്കുന്നു.
ലെപ്റ്റൺ ഇംഗ്ലീഷ് വിലാസം https://ml.wikipedia.org/wiki/Lepton
അടിസ്ഥാനകണികകളുടെ ഒരു കുടുംബമാണ് ലെപ്റ്റോണുകൾ .
ഫെർമിയോണുകളായ ഇവയുടെ സ്പിൻ സംഖ്യ 1/2 ആണ്‌.
വിദ്യുത്കാന്തികബലം, ഗുരുത്വാകർഷണബലം, ക്ഷീണബലം എന്നിവ വഴിയാണ്‌ ലെപ്റ്റോണുകൾ പ്രതിപ്രവർത്തിക്കുന്നത്.
മൂന്ന് തലമുറകളിലായി ആറ് ലെപ്റ്റോണുകളുണ്ട്.
ഒന്നാം തലമുറയിൽ ഇലക്ട്രോണിക് ലെപ്റ്റോണുകളായ ഇലക്ട്രോൺ , ഇലക്ട്രോൺ ന്യൂട്രിനോ എന്നിവ ഉൾപ്പെടുന്നു.
രണ്ടാം തലമുറയിൽ മ്യൂഓണിക് ലെപ്റ്റോണുകളായ മ്യൂഓൺ , മ്യൂഓൺ ന്യൂട്രിനോ എന്നിവയും മൂന്നാം തലമുറയിൽ ടൗഓണിക് ലെപ്റ്റോണുകളായ ടൗഓൺ , ടൗഓൺ ന്യൂട്രിനോ എന്നിവയും ഉൾപ്പെടുന്നു.
ഇവയിലോരോന്നിനും പ്രതികണങ്ങളുമുണ്ട് .
അവ ആന്റിലെപ്റ്റോണുകൾ എന്നറിയപ്പെടുന്നു.
ഇതും കാണുക ഹാഡ്രോൺ
ലെഫ്റ്റ് റൈറ്റ് ലെഫ്റ്റ് ഇംഗ്ലീഷ് വിലാസം https://ml.wikipedia.org/wiki/Left_Right_Left
അരുൺ കുമാർ അരവിന്ദ് സംവിധാനത്തിൽ മുരളി ഗോപി കഥയെഴുതി 2013ൽ പുറത്തിറങ്ങിയ ചിത്രമാണ് ലെഫ്റ്റ് റൈറ്റ് ലെഫ്റ്റ് .
ഈ ശീർഷകം ഒരാളുടെ നടപ്പിനെ സൂചിപ്പിക്കുന്നു.
ജയൻ ( ഇന്ദ്രജിത്ത് ), റോയ് (മുരളി ഗോപി), സഹദേവൻ (ഹരീഷ് പെരാടി), അനിത ( ലെന ), ജെന്നിഫർ ( രമ്യ നമ്പീശൻ ) എന്നിവരുടെ ജീവിതത്തെ ചുറ്റിപ്പറ്റിയാണ് ഈ ചിത്രം .
മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്രപുരസ്കാരം ലെനയ്ക്ക് ഈ ചിത്രത്തിലൂടെ ലഭിച്ചിട്ടുണ്ട്.
ഈ ചലച്ചിത്രം മൂന്ന് കാലഘട്ടത്തിന്റെ കഥ പറയുന്നു.
2013 ജൂൺ 14 നാണ് ചിത്രം റിലീസ് ചെയ്തത്.
ചിത്രത്തിന്റെ റിലീസിനു ശേഷം നല്ല പ്രതികരണം ലഭിച്ചിരുന്നുവെങ്കിലും ചില മുഖ്യധാരാ രാഷ്ട്രീയ നേതാക്കളെ പോലെയുള്ള ചില കഥാപാത്രങ്ങളുടെ ചിത്രീകരണം ചിലപ്പോഴൊക്കെ വിമർശനം ഉയർത്തി.
എന്നിരുന്നാലും, മലയാളത്തിൽ നിർമ്മിച്ച മികച്ച രാഷ്ട്രീയ ത്രില്ലറുകളിലൊന്നായി ഈ ചിത്രം കരുതപ്പെടുന്നു.
അഭിനേതാക്കൾ ഇന്ദ്രജിത്ത്  - പി.കെ.ജയൻ(വട്ടു ജയൻ) മുരളി ഗോപി - റോയ് ജോസഫ് (ചെ ഗുവേര റോയി) രമ്യ നമ്പീശൻ -  ജെന്നിഫർ കുരുവിള ലെന - ആനീ റോയ് ഹരീഷ് പെരാടി - കൈതേരി സഹദേവൻ/കൈതേരി ചാത്തു ജഗദീഷ് - എസ്.ഐ രാജു വിജയരാഘവൻ - സഖാവ് എസ് ആർ ബൈജു - അഡ്വക്കേറ്റ് പ്രേമൻ സുരാജ് വെഞ്ഞാറമൂട് - മുഹമ്മദ് ബിലാൽ (പോലീസ് സൂപ്രണ്ട്) സുധീർ കരമന -ആലിയാർ References
ലെപ്റ്റാസ്റ്റിന പാപ്പിരോഫ്ലുവ ഇംഗ്ലീഷ് വിലാസം https://ml.wikipedia.org/wiki/Leptactina_papyrophloea
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ ലെപ്റ്റാസ്റ്റിനയിലെ ഒരു വർഗ്ഗമാണ് ലെപ്റ്റാസ്റ്റിന പാപ്പിരോഫ്ലുവ - Leptactina papyrophloea .
ടാൻസാനിയയിലാണ് ഇവ സർവ്വസാധാരണമായി കാണപ്പെടുന്നത്.
എന്നാൽ സ്വാഭാവിക വാസസ്ഥലം നഷ്ടപ്പെട്ടതിനാൽ ഇതിന്നു വംശനാശത്തിന്റെ വക്കിലാണ്.
Leptactina papyrophloea .
ലെപ്റ്റോട്ടെസ് പിറിതൗസ് ഇംഗ്ലീഷ് വിലാസം https://ml.wikipedia.org/wiki/Leptotes_pirithous
ലൈക്കാനിഡേ കുടുംബത്തിലെ ഒരു ചിത്രശലഭമാണ് ലെപ്റ്റോട്ടെസ് പിറിതൗസ് (Lang's short-tailed blue or common zebra blue) തെക്കൻ യൂറോപ്പിൽ ( സ്പെയിൻ , ഫ്രാൻസ് , ഇറ്റലി ), മെഡിറ്ററേനിയൻ തീരത്തും, ഏഷ്യാമൈനറിൽ ഹിമാലയം വരെ, ആഫ്രിക്ക , മഡഗാസ്കർ എന്നിവിടങ്ങളിൽ ഈ ഇനം കാണാം.
വൈവിധ്യമാർന്ന തരിശുഭൂമികൾ, കൃഷിചെയ്യുന്ന പ്രദേശങ്ങൾ, പൂന്തോട്ടങ്ങൾ എന്നിവയാണ് ഈ ഇനം കൂടുതൽ ഇഷ്ടപ്പെടുന്നത്.
ഇതിന്റെ ലാർവകൾ ഫാബേസീ , റോസേസീ , പ്ലുംബാജിനേസീ എന്നീ സസ്യകുടുംബത്തിലെ ഇലകളും പൂക്കളും പഴങ്ങളും ഭക്ഷിക്കുന്നു.
നീലക്കൊടുവേലി , ഇൻഡിഗോഫെറ , റിൻ‌ചോസിയ , വിഗ്ന , ബർ‌കിയ , മുണ്ടൂലിയ , മെലിലോട്ടസ് , ക്രാറ്റേഗസ് , ക്വെർകസ് സബർ‌ , മെഡിഗാഗോ സാറ്റിവ , ട്രൈഫോളിയം അലക്സാണ്ട്രിയം, അരാച്ചിസ് ഹൈപോഗിയ , ലൈത്രം , കാലൂണ , ജെനിസ്റ്റ , ഡോറിസിനിയം , ലൈത്രം സാലികാരിയ , ഒനോബ്രിച്ചിസ് വിസിഫോളിയ യുലെക്സ് മെലിലോട്ടസ് ആൽബസ് തുടങ്ങിയ സ്പീഷീസുകൾ ഇതിലുൾപ്പെടുന്നു.
ലാർവകളുടെ ഒരു ജീവിത ചക്രം താപനിലയെ ആശ്രയിച്ച് നാല് മുതൽ എട്ട് ആഴ്ച വരെ എടുക്കുന്നു.